Minduli-Lasandi/SinhaLegal huggingface dataset:
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2009 අංක 47 දරන ශ්‍රී ලංකා සුරැකුම්පත් සහ
විනිමය කොමිෂන් සභා (සංශෝධන) පනත
[සහතිකය සටහන් කළේ 2009 සැප්තැම්බර් මස 22 වන දින]
ආණ්ඩුවේ නියමය පරිදි මුද්‍රණය කරන ලදී.

2009 සැප්තැම්බර් මස 25 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2009 අංක 47 දරන ශ්‍රී ලංකා සුරැකුම්පත් සහ
විනිමය කොමිෂන් සභා (සංශෝධන) පනත

1987 අංක 36 දරන ශ්‍රී ලංකා සුරැකුම්පත් සහ විනිමය
කොමිෂන් සභා පනත සංශෝධනය කිරීම පිණිස වු
පනතකි.
ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—

1. මේ පනත 2009 අංක 47 දරන ශ්‍රී ලංකා සුරැකුම්පත් සහ
විනිමය කොමිෂන් සභා (සංශෝධන) පනත යනුවෙන් සඳහන් කරනු
ලැබේ.
2. (මෙහි මින් මතු “ප්‍රධාන ප්‍රඥප්තිය” යනුවෙන් සඳහන් කරනු
ලබන) 1987 අංක 36 දරන ශ්‍රී ලංකා සුරැකුම්පත් සහ විනිමය
කොමිෂන් සභා පනතේ 3 වන වගන්තියේ (1) වන උපවගන්තියේ
(අ) ඡේදයේ (ii) වන අනු ඡේදය ඉවත් කොට ඒ වෙනුවට පහත
දැක්වෙන අනු ඡේදය ආදේශ කිරීමෙන් ඒ වගන්තිය මෙයින්
සංශෝධනය කරනු ලැබේ:—

“(ii) කොමිෂන් සභාවේ බහු ක්‍රියාකාරි අංශ පිළිබිඹු කිරීම
සඳහා නීතිය, මුල්‍ය, බැංකුකරණය හෝ ව්‍යාපාර යන
ක්ෂේත්‍රවල වෘත්තීය ප්‍රවීනත්වය, පෘථුල පළපුරුද්ද සහ
ඔප්පුකරන ලද දක්ෂතාවය සහිත පෞද්ගලික අංශයෙන්
අන්තර්ග්‍රහනය කරගත් වෙනත් තැනැත්තන් හය දෙනකු;”

3. ප්‍රධාන ප්‍රඥප්තියේ 13 වන වගන්තියේ (ඇ) ඡේදයට ඉක්බිතිව
ම පහත දැක්වෙන ඡේදය ඇතුලත් කිරීමෙන් ඒ වගන්තිය මෙයින්
සංශෝධනය කරනු ලැබේ :-
“(ඇඇ) ලැයිස්තුගත පොදු සමාගම් සඳහා සාමාන්‍ය හෝ විශේෂ
විධාන කලින් කල නිකුත් කිරීම.”

4. ප්‍රධාන ප්‍රඥප්තියේ 55 වන වගන්තියේ “සුරැකුම්පත්” යන
අර්ථකථනය සඳහා පහත දැක්වෙන අර්ථකථනය ආදේශ කිරීමෙන්
එම වගන්තිය මෙයින් සංශෝධනය කරනු ලැබේ:—
“ “සුරැකුම්පත්” යන්නෙන්, යම් ආණ්ඩුවක් විසින් හෝ
සංස්ථාගත කළ හෝ සංස්ථාගත නොකළ යම් මණ්ඩලයක්
විසින් හෝ නිකුත් කරන ලද නැතහොත් නිකුත් කිරීමට
යෝජිත, යම් අයිතිවාසිකමක්, වර්ණයක් හෝ (ඒකක වශයෙන්
හෝ අන්‍යාකාරයකින් හෝ විස්තර කරන ලද්දේ වුව ද) එහි
හෝ ඒ පිළිබඳ සම්බන්ධතාවයක් ද ඇතුළුව, ණයකර, ව්‍යාපාර
වස්තු, කොටස්, අරමුදල්, බැඳුම්කර, පාදක කොටගත් විශ්වාසය
රඳවා ගනු ලැබූ වත්කම්වල ස්වභාවය කුමක් වුව ද
අනාගතකරණයන් සහ වර්ණයන් ද ඇතුළුව ව්‍යුත්පන්න
හෝ නෝට්ටු හෝ සුරැකුම්පත් යනුවෙන් සාමාන්‍යයෙන්
හඳුන්වනු ලබන වෙනත් යම් සාධන පත්‍රයක් අදහස් වන
අතර, විනිමය බිල් පත්‍රයක් හෝ බැංකුවක් විසින් නිකුත්
කරන ලද පොරොන්දු නෝට්ටුවක් හෝ තැන්පතු සහතිකයක්
ඊට ඇතුළත් නොවේ ;”.

5. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2009 අංක 69 දරන විසර්ජන
(සංශෝධන) පනත

[සහතිකය සටහන් කළේ 2009 නොවැම්බර් මස 20 වන දින]
ආණ්ඩුවේ නියමය පරිදි මුද්‍රණය කරන ලදී.
2009 නොවැම්බර් මස 20 වන දින ශ්‍රී ලංකා ප්‍රජාතාන්ත්‍රික සමාජවාදී
ජනරජයේ ගැසට් පත්‍රයේ II වන
කොටසේ අතිරේකයක් වශයෙන් පළ කරන ලදී.

2009 අංක 69 දරන විසර්ජන (සංශෝධන) පනත
2008 අංක 43 දරන විසර්ජන පනත සංශෝධනය කිරීම
සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. මේ පනත 2009 අංක 69 දරන විසර්ජන (සංශෝධන) පනත
යනුවෙන් හඳුන්වනු ලැබේ.

2. 2008 අංක 43 දරන විසර්ජන පනතේ 2 වන වගන්තියේ (1)
වන උපවගන්තියෙහි (ආ) ඡේදයේ “රුපියල් කෝටි අසූ හතර දහසක්
නොඉක්මවන සේ,”, වචන වෙනුවට “රුපියල් කෝටි එකසිය
පන්දහසක් නොඉක්මවන සේ,” යන වචන ආදේශ කිරීමෙන්, ඒ
වගන්තිය මෙයින් සංශෝධනය කරනු ලැබේ.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2009 අංක 76 දරන සමෝදා පදනම
(සංස්ථාගත කිරීමේ) පනත

[සහතිකය සටහන් කළේ 2009 දෙසැම්බර් මස 23 වන දින]
ආණ්ඩුවේ නියමය පරිදි මුද්‍රණය කරන ලදී.
2009 දෙසැම්බර් මස 24 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2009 අංක 76 දරන සමෝදා පදනම
(සංස්ථාගත කිරීමේ) පනත
සමෝදා පදනම සංස්ථාගත කිරීම සඳහා පනතකි

“සමෝදා පදනම” යනුවෙන් හඳුන්වනු ලබන සහ සඳහන් කරනු පූර්විකාව.
ලබන පදනමක් ඒ පදනමේ සාමාජිකයන් එකඟ වූ රීති අනුව ඒ
ගොස් ඇති

පදනමේ පරමාර්ථ සහ ඒ පදනමට සම්බන්ධ සියලු කාරණා ඵලදායී
ලෙස ඉටු කිරීම සඳහා මෙතෙක් කල් පවත්වාගෙන
හෙයින් ද :

එකී පදනම සංස්ථාගත කරන මෙන් ඉල්ලා ඇති හෙයින් සහ එකී
ඉල්ලීමට ඉඩ දීම මහජන යහපත පිණිස වන හෙයින් ද :
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—

1. මේ පනත 2009 අංක 76 දරන සමෝදා පදනම (සංස්ථාගත
කිරීමේ) පනත යනුවෙන් හඳුන්වනු ලැබේ.

2. මේ පනත ක්‍රියාත්මක වීම ආරම්භ වන දින සිට සහ ඉන්
පසු (මෙහි මින් මතු “පදනම” යනුවෙන් සඳහන් කරනු ලබන)
“සමෝදා පදනමේ” දැනට සාමාජිකයන්ව සිටිනතාක් තැනැත්තන්
හෝ මෙයින් සංස්ථාපනය කරනු ලබන පදනමේ සාමාජිකයන්
වශයෙන් මින් මතු ඇතුළත් කර ගනු ලබන තැනැත්තන් (මෙහි මින්
මතු “සංස්ථාව” යනුවෙන් සඳහන් කරනු ලබන) “සමෝදා පදනම”
යන නාමය සහ අභිධානය යටතේ අවිච්ඡින්න පැවැත්මක් ඇති
පදනමක් විය යුතු අතර, එකී සංස්ථාපිත නමින් පදනම විසින් ද,
පදනමට විරුද්ධව ද, නඩු පවරනු ලැබිය හැකි වන්නේ ය. තව ද,
පොදු මුද්‍රාවක් තබා ගැනීමේ සහ එය පාවිච්චි කිරීමේ ද, ස්වකීය
අභිමතය පරිදි වෙනස් කිරීමේ ද පූර්ණ බලය සහ අධිකාරය ඒ
සංස්ථාවට ඇත්තේ ය.

3. පදනම සංස්ථාපනය කරනු ලබන්නේ යම් පොදු පරමාර්ථ
සඳහා ද, ඒ පොදු පරමාර්ථ පහත සඳහන් පරිදි විය යුතු යයි මෙයින්
ප්‍රකාශ කරනු ලැබේ :—
(අ) අගහිඟකම් ඇති ජනතාවට අවශ්‍ය මූලික පහසුකම් සලසා
දීම ;
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2010 අංක 10 දරන අධිකරණ සංවිධාන
(සංශෝධන) පනත

[සහතිකය සටහන් කළේ 2010 අගෝස්තු මස 18 වැනි දින]
ආණ්ඩුවේ නියමය පරිදි මුද්‍රණය කරන ලදී.
2010 අගෝස්තු මස 20 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන්
පළ කරන ලදී.

2010 අංක 10 දරන අධිකරණ සංවිධාන
(සංශෝධන) පනත
1978 අංක 2 දරන අධිකරණ සංවිධාන පනත සංශෝධනය
කිරීම පිණිස වූ පනතකි.

ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. මේ පනත 2010 අංක 10 දරන අධිකරණ සංවිධාන
(සංශෝධන) පනත යනුවෙන් හඳුන්වනු ලබන අතර, එය ගැසට්
පත්‍රයේ පළ කරනු ලබන නියමයක් මගින් අමාත්‍යවරයා විසින් නියම
කරනු ලැබිය හැකි යම් දිනයක සිට බලාත්මක විය යුතු ය.

2. 1978 අංක 2 දරන අධිකරණ සංවිධාන පනතේ 4 වන
වගන්තිය, ඒ වගන්තියේ (අ) ඡේදයෙහි “විනිසුරුවරුන් හැටකට
නොවැඩි” යන වචන වෙනුවට “විනිසුරුවරුන් හැත්තෑපහකට
නොවැඩි” යන වචන ආදේශ කිරීමෙන්, මෙයින් සංශෝධනය කරනු
ලැබේ.

3. මේ පනතේ සිංහල සහ දෙමළ භාෂා පාඨ අතර, යම්
අනනුකූලතාවක් ඇති වුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2010 අංක 13 දරන පළාත් සභා
(සංශෝධන) පනත

[සහතිකය සටහන් කළේ 2010 ඔක්තෝබර් මස 30 වන දින]
ආණ්ඩුවේ නියමය පරිදි මුද්‍රණය කරන ලදී.
2010 නොවැම්බර් මස 04 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2010 අංක 13 දරන පළාත් සභා
(සංශෝධන) පනත
1987 අංක 42 දරන පළාත් සභා පනත සංශෝධනය
කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :—

1. මේ පනත 2010 අංක 13 දරන පළාත් සභා (සංශෝධන)
පනත යනුවෙන් හඳුන්වනු ලැබේ.

2. 1987 අංක 42 දරන පළාත් සභා පනතේ 25 වන වගන්තියේ
(1) වන උපවගන්තියේ “ඒ මුදල් වර්ෂය ආරම්භ වීමට යටත් පිරිසෙයින්
මාස තුනකට පෙර” යන වචන වෙනුවට “ඒ මුදල් වර්ෂය ආරම්භ
වීමට යටත් පිරිසෙයින් එක් මාසයකට පෙර” යන වචන ආදේශ
කිරීමෙන් එම වගන්තිය මෙයින් සංශෝධනය කරනු ලැබේ.

3. මෙම පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2010 අංක 15 දරන භාණ්ඩාගාර ලේකම්
(නියෝජිතයකු නම් කිරීමේ) පනත

[සහතිකය සටහන් කළේ 2010 දෙසැම්බර් මස 07 වැනි දින]
ආණ්ඩුවේ නියමය පරිදි මුද්‍රණය කරන ලදී.
2010 දෙසැම්බර් මස 10 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2010 අංක 15 දරන භාණ්ඩාගාර ලේකම්
(නියෝජිතයකු නම් කිරීමේ) පනත

යම් නීති ප්‍රඥප්තියක් මගින් පිහිටුවන ලද යම් කමිටුවක,
අධිකාරියක, මණ්ඩලයක හෝ ආයතනයක සාමාජිකයකු
ලෙස භාණ්ඩාගාර ලේකම්වරයා පත්කිරීමට එකී නීති
ප්‍රඥප්තිය මගින් විධිවිධාන සලසා ඇති අවස්ථාවක, මුදල්
විෂයය භාර අමාත්‍යවරයාගේ අමාත්‍යාංශයේ හෝ මහා
භාණ්ඩාගාරයේ යම් දෙපාර්තමේන්තුවකින් තැනැත්තකු
භාණ්ඩාගාර ලේකම්වරයා විසින් තම නියෝජිතයකු ලෙස
නම් කිරීමට ද ඊට සම්බන්ධ හෝ ඊට ආනුෂංගික කාරණා
සඳහා විධිවිධාන සැලැස්වීම සඳහා ද වූ පනතකි.

යම් නීති ප්‍රඥප්තියක් මඟින් ඇති කරන ලද හෝ පිහිටුවන ලද හෝ පූර්විකාව.
යම් කමිටුවක, අධිකාරියක, මණ්ඩලයක හෝ ආයතනයක
සාමාජිකයකු ලෙස එම නීති ප්‍රඥප්තිය මගින් භාණ්ඩාගාර
ලේකම්වරයා පත්කරනු ලැබීම සිරිතක් වශයෙන් පැවැති බැවින් ද :
භාණ්ඩාගාර ලේකම්වරයාගේ ධුරය ප්‍රකාරව ඔහු විසින් ක්‍රියාත්මක
කිරීමට හා ඉටුකිරීමට නියමව ඇති විවිධ බලතල හා කර්තව්‍ය
හේතුකොටගෙන භාණ්ඩාගාර ලේකම්වරයාගේ කාලය බෙහෙවින්
සීමාවීම හේතුකොටගෙන එවැනි සෑම කමිටුවක, අධිකාරියක,
මණ්ඩලයක හෝ ආයතනයක සාමාජිකයකු වශයෙන් භාණ්ඩාගාර
ලේකම්වරයාට එම රැස්වීම්වලට සහභාගීවීම ඉතා දුෂ්කර කාර්යයක්
වී ඇති බැවින් ද :

එවැනි කමිටුවක, අධිකාරියක, මණ්ඩලයක හෝ ආයතනයක ඔහුගේ
නියෝජිතයා වශයෙන් යම් තැනැත්තකු නම් කිරීමට භාණ්ඩාගාර
ලේකම්වරයාට හැකිවනු පිණිස නීතිමය විධිවිධාන සෑදීම අවශ්‍ය වී
ඇති හෙයින් ද :

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. මේ පනත 2010 අංක 15 දරන භාණ්ඩාගාර ලේකම්
(නියෝජිතයකු නම් කීරීමේ) පනත යනුවෙන් හඳුන්වනු ලැබේ.

අවස්ථාවෝචිත පරිදි යම් කමිටුවක, අධිකාරියක,
මණ්ඩලයක හෝ ආයතනයක සාමාජිකයකු ලෙස භාණ්ඩාගාර
ලේකම්වරයා පත් කරනු ලැබීමට හෝ නම් කරනු ලැබීමට තත්
කාලයේ බලපවත්නා යම් නීතියක් මගින් විධිවිධාන සලසා ඇති
අවස්ථාවක, එම කමිටුවේ, අධිකාරියේ, මණ්ඩලයේ හෝ ආයතනයේ
තම නියෝජිතයා වශයෙන් මුදල් විෂයය භාර අමාත්‍යවරයාගේ
අමාත්‍යාංශයේ හෝ මහා භාණ්ඩාගාරයේ යම් දෙපාර්තමේන්තුවකින්
සුදුසු තැනැත්තකු නම් කිරීමට භාණ්ඩාගාර ලේකම්වරයාට හිමිකම්
ඇත :

එසේ වුව ද, (422 වන අධිකාරය වූ) මුදල් නීති පනත යටතේ
පිහිටුවනු ලැබූ ශ්‍රී ලංකා මහ බැංකුවේ මුල්‍ය මණ්ඩලයේ රැස්වීම්වලට
සහ ආණ්ඩුක්‍රම ව්‍යවස්ථාවේ 154ජ ව්‍යවස්ථාව යටතේ පිහිටුවනු
ලැබූ මුදල් කොමිෂන් සභාවේ රැස්වීම්වලට භාණ්ඩාගාර
ලේකම්වරයා සහභාගි විය යුතු ය.

3. මේ පනත ක්‍රියාත්මකවීමට පෙර යම් අවස්ථාවක භාණ්ඩාගාර
ලේකම්වරයා විසින් අවස්ථාවෝචිත පරිදි යම් කමිටුවක, අධිකාරියක,
මණ්ඩලයක හෝ ආයතනයක තම නියෝජිතයා වශයෙන් යම්
තැනැත්තකු නම් කර ඇති අවස්ථාවක එම නම් කිරීම වලංගු හා
බලාත්මක විය යුතු අතර, එම නම් කිරීම මේ පනත ප්‍රකාරව කරනු
ලැබ ඇති ලෙස සලකනු ලැබිය යුතු ය.

4. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇති වූ විට සිංහල භාෂා පාඨය බලපැවැත්විය
යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2011 අංක 2 දරන පීඩාකාරී ආයුධ
(සංශෝධන) පනත

[සහතිකය සටහන් කළේ 2011 ජනවාරි මස 28 වැනි දින]
ආණ්ඩුවේ නියමය පරිදි මුද්‍රණය කරන ලදී.
2011 ජනවාරි මස 28 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක්
වශයෙන් පළ කරන ලදී.

2011 අංක 2 දරන පීඩාකාරී ආයුධ
(සංශෝධන)
1966 අංක 18 දරන පීඩාකාරී ආයුධ පනත සංශෝධනය කිරීම
සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ:—

1. මේ පනත 2011 අංක 2 දරන පීඩාකාරී ආයුධ (සංශෝධන)
පනත යනුවෙන් හඳුන්වනු ලැබේ.
2. 1966 අංක 18 දරන පීඩාකාරී ආයුධ පනතේ 10 වන වගන්තිය
මෙයින් ඉවත් කරනු ලබන අතර, ඒ වෙනුවට පහත දැක්වෙන
වගන්තිය ප්‍රතියෝජනය කරනු ලැබේ :—

10. (1) යම් පළාතක් සඳහා, ආණ්ඩුක්‍රම
මහාධිකරණයේ ව්‍යවස්ථාවේ 154ග වගන්තිය යටතේ පිහිටුවනු ලැබූ
පළාත්බද මහාධිකරණයක් විසින් නිකුත් කළ
නියෝගයක් මත හැර, මේ පනත යටතේ යම් වරදකට
චෝදනා කරනු ලැබ ඇති හෝ නඩු පවරනු ලැබ
ඇති තැනැත්තකු, ඇප මත මුදා හරිනු යුතු ය.”.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2011 අංක 1 දරන බැංකු මගින්
ප්‍රදානය කරන ලද ණය අයකර ගැනීමේ
(විශේෂ විධිවිධාන) (සංශෝධන) පනත

[සහතිකය සටහන් කළේ 2011 ජනවාරි මස 28 වැනි දින]
ආණ්ඩුවේ නියමය පරිදි මුද්‍රණය කරන ලදී.
2011 ජනවාරි මස 28 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක්
වශයෙන් පළ කරන ලදී.

2011 අංක 1 දරන බැංකු මගින් ප්‍රදානය
කරන ලද ණය අයකර ගැනීමේ
(විශේෂ විධිවිධාන) (සංශෝධන) පනත

1990 අංක 4 දරන බැංකු මගින් ප්‍රදානය කරන ලද ණය
අයකර ගැනීමේ (විශේෂ විධිවිධාන) පනත
සංශෝධනය කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ:—
1. මේ පනත 2011 අංක 1 දරන බැංකු මගින් ප්‍රදානය කරන
ලද ණය අයකර ගැනීමේ (විශේෂ විධිවිධාන) (සංශෝධන) පනත
යනුවෙන් හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය” යනුවෙන් සඳහන් කරනු
ලබන) 1990 අංක 4 දරන බැංකු මගින් ප්‍රදානය කරන ලද ණය
අයකර ගැනීමේ (විශේෂ විධිවිධාන) පනතේ 5 වන වගන්තියට
ඉක්බිතිව ම, පහත දැක්වෙන අලුත් වගන්තිය මෙයින් ඇතුළත්
කරනු ලබන අතර, ඒ වගන්තිය එම ප්‍රඥප්තියේ 5අ වගන්තිය
වශයෙන් බලාත්මක විය යුතු ය:—

5අ. (1) යම් ණය මුදලක් රුපියල් මිලියන පහකට
අඩුවන අවස්ථාවක එම ණය මුදල ගෙවීම
සම්බන්ධයෙන් පැහැරහැරීම සම්බන්ධයෙන් එම ණය මුදල ආපසු
අයකර ගැනීම සඳහා ප්‍රධාන ප්‍රඥප්තියේ 3 වන
වගන්තිය ප්‍රකාරව කිසිදු කටයුත්තක් ආරම්භ කිරීම
හෝ ඉහත කී පනතේ 4 වන වගන්තිය හෝ 5 වන
වගන්තිය ප්‍රකාරව කිසිදු පියවරක් ගැනීම හෝ
නොකළ යුතු ය :

එසේ වුව ද, ගෙවීම් පැහැර හැර ඇති අවස්ථාවේ
දී එසේ ගෙවීම පැහැර හැර ඇති තැනැත්තාට ප්‍රදානය
කරන ලද ණය මුදල මත බැංකුවට ගෙවිය යුතු සහ
අයවිය යුතු මුදල ගණනය කිරීමේ දී එම ණය මුදල
මත උපචිත වී ඇති පොලිය සහ ඒ මත පනවා ඇති
යම් දණ්ඩන මුදලක්, සැලකිල්ලට නොගත යුතු ය.ක්

(2) යම් බැංකුවක් මඟින් ප්‍රදානය කරන ලද ණය
අයකර ගැනීමට අදාළ විධිවිධානවල කුමක් සඳහන්
වුව ද, තත්කාලයේ බලපවත්නා යම් ලිඛිත නීතියක
විධිවිධාන යටතේ සාදන ලද සංස්ථාගත කිරීමේ
නියමයක් මඟින් පිහිටුවන ලද යම් බැංකුවක්
සම්බන්ධයෙන් ද මේ පනතේ 5අ වගන්තියේ
විධිවිධාන අදාළ විය යුතු ය.

3. ප්‍රධාන ප්‍රඥප්තියේ 22 වන වගන්තිය මෙයින් ඉවත් කරනු
ලබන අතර, ඒ වෙනුවට පහත දැක්වෙන වගන්තිය ආදේශ කරනු
ලැබේ:—

22. “බැංකුව” යන්නෙන් යම් ණයක්, අයිරා
අණකරයක්, අත්තිකාරමක් හෝ වෙනත් අනුග්‍රහ
මුදලක් සම්බන්ධයෙන් ගෙවීම පැහැර හැරීමක් කර
ඇති විටෙක, ඒ ණය, අයිරා අණකරය, අත්තිකාරම
හෝ වෙනත් අනුග්‍රහ මුදල සඳහා ඇප වශයෙන්
බැංකුව වෙත උකස් කර ඇති යම් චංචල හෝ නිශ්චල
දේපළ තම සන්තකයට ගැනීමට බලය ඇති 1988
අංක 30 දරන බැංකු පනතේ අර්ථානුකූලව සඳහන්
වී ඇති යම් බලපත්‍රලාභී වාණිජ බැංකුවක් හෝ
බලපත්‍රලාභී විශේෂිත බැංකුවක් අදහස් වේ.”.
මේ පනතේ සිංහල හා දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2011 අංක
දරන සමථ මණ්ඩල (සංශෝධන) පනත

[සහතිකය සටහන් කළේ 2011 පෙබරවාරි මස 23 වැනි දින]
ආණ්ඩුවේ නියමය පරිදි මුද්‍රණය කරන ලදී.
2011 පෙබරවාරි මස 25 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2011 අංක 4 දරන සමථ මණ්ඩල (සංශෝධන) පනත
1988 අංක 72 දරන සමථ මණ්ඩල පනත සංශෝධනය කිරීම
සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. මේ පනත 2011 අංක 4 දරන සමථ මණ්ඩල (සංශෝධන)
පනත යනුවෙන් හඳුන්වනු ලැබේ.

2. 1988 අංක 72 දරන සමථ මණ්ඩල පනතේ 7 වන වගන්තියෙහි
(1) වන උපවගන්තිය පහත දැක්වෙන පරිදි මෙයින් සංශෝධනය
කරනු ලැබේ:—
(1) එම උපවගන්තියෙහි (අ) ඡේදයෙහි “වටිනාකම රුපියල්
විසිපන්දහස” යන වචන වෙනුවට “වටිනාකම රුපියල්
දෙලක්ෂ පනස් දහස” යන වචන ආදේශ කිරීමෙන්;

(2) එම උපවගන්තියෙහි (ඇ) ඡේදයෙහි “මේ පනතේ දෙවන
උපලේඛනයෙහි සඳහන් වරදක් නම්,” යන වචන වෙනුවට
“මේ පනතේ දෙවන උපලේඛනයෙහි සඳහන් වරදක් නම්;
හෝ” යන වචන ආදේශ කිරීමෙන්; සහ

(3) එම උපවගන්තියේ (ඇ) ඡේදයට ඉක්බිතිව පහත
දැක්වෙන ඡේදය ආදේශ කිරීමෙන්:—
“(ඈ) ඒ වරද, වටිනාකම රුපියල් පන්දහසක්
නොඉක්මවන යම් දේපළක් සම්බන්ධයෙන්,
වයස අවුරුදු දහඅටට අඩු තැනැත්තකු විසින්
දණ්ඩ නීති සංග්‍රහයේ 367 හෝ 368ආ වගන්තිය
යටතේ සිදු කරන ලද යම් වරදක් නම්,”.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2011 අංක 14 දරන හරබදු (ඉවත් කිරීමේ)
පනත
[සහතිකය සටහන් කළේ 2011 මාර්තු මස 31 වන දින]
ආණ්ඩුවේ නියමය පරිදි මුද්‍රණය කරන ලදී.
2011 අප්‍රේල් මස 01 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2011 අංක 14 දරන හරබදු (ඉවත් කිරීමේ) පනත
2002 අංක 16 දරන හරබදු පනත ඉවත් කිරීම සඳහා
වූ පනතකි

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—

1. මේ පනත 2011 අංක 14 දරන හරබදු (ඉවත් කිරීමේ) පනත
යනුවෙන් හඳුන්වනු ලැබේ.
2. (1) 2002 අංක 16 දරන හරබදු පනත, 2011 මාර්තු මස 31
වන දින සිට බලාත්මක වන පරිදි ඉවත් කරන ලද සේ සලකනු
ලැබේ.

(2) එම ඉවත් කිරීම නොතකා මෙම පනතේ විධිවිධාන (3) වන
උප වගන්තියේ දක්වා ඇති කාරණා සම්බන්ධයෙන් මෙම පනත
ක්‍රියාත්මක වන දිනයේ සිට වසර තුනක කාලයක් සඳහා බලාත්මකව
පැවැතිය යුතු ය.

(3) 2011 මාර්තු මස 31 වන දින සිට බලපැවැත්වෙන පරිදි, 2002
අංක 16 දරන හරබදු පනත ඉවත් කිරීම නොතකා:—

(අ) 2011 අප්‍රේල් මස 1 වන දින සිට බලාත්මක වන පරිදි,
ඉවත් කරනු ලැබූ පනතේ 2 වන වගන්තිය යටතේ පනවනු
ලැබු හර බද්ද (2) වන උපවගන්තියේ නිශ්චිතව දක්වා
ඇති අවුරුදු තුනක කාලසීමාව ක්‍රියාත්මක වන දිනයට
පෙරාතුවම වූ දිනය ඉකුත් වන දිනය දක්වා, එම ඉවත්
කරන ලද පනතේ 5 වන වගන්තිය ප්‍රකාරව සෑම වාණිජ
බැංකුවක් හෝ විශේෂිත බැංකුවක් හෝ මුල්‍ය ආයතනයක්
විසින්ම එකතු කළ යුතු අතර, එම සෑම බැංකුවක් හෝ
විශේෂිත බැංකුවක් හෝ මුල්‍ය ආයතනයක විසින්ම එසේ
හරබදු ලෙස ලබාගන්නා ලද සියලු මුදල්, ඉවත් කරනු
ලැබූ පනතේ 6 වන වගන්තිය ප්‍රකාරව කොමසාරිස්-
ජනරාල්වරයා වෙත ප්‍රේෂණය කරනු ලැබිය යුතු ය; සහ

(ආ) 2002 අංක 16 දරන හරබදු පනත ඉවත් කිරීමට පෙරාතුව
එම පනතේ විධිවිධාන යටතේ ගොනු කරන ලද යම්
නඩුකරයක්, නීතිකෘත්‍යක් හෝ කාරණයක් එම පනත
ඉවත් කිරීම නොතකා 2011 අප්‍රේල් මස 1 වන දින සිට
බලාත්මක වන පරිදි එම නඩුකරය, නීතිකෘත්‍ය හෝ
කාරණය අවසන් වන තෙක් නොකඩව පවත්වාගෙන යා
යුතු ය:

එසේ වුව ද, 2 වන වගන්තියේ (2) වන උප වගන්තියේ නිශ්චිතව
දක්වා ඇති වසර තුනක කාල සීමාව, එම වසර තුනක කාල සීමාව
අවසන් වන විට අවසන් කර නොමැති ඉවත් කරන ලද පනත
යටතේ ගොනු කරන ලද යම් නඩුකර, නීතිකෘත්‍ය හෝ කාරණා
සම්බන්ධයෙන් අදාළ නොවිය යුතු ය.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2011 අංක 20 දරන සුරාබදු
(සංශෝධන) පනත
[සහතිකය සටහන් කළේ 2011 මාර්තු මස 31 වැනි දින]
ආණ්ඩුවේ නියමය පරිදි මුද්‍රණය කරන ලදී.
2011 අප්‍රේල් මස 01 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන්
පළ කරන ලදී.

2011 අංක 20 දරන සුරාබදු

(52 වන අධිකාරය වූ) සුරාබදු ආඥාපනත සංශෝධනය කිරීම
සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—

1. (1) මේ පනත 2011 අංක 20 දරන සුරාබදු (සංශෝධන)
පනත යනුවෙන් හඳුන්වනු ලැබේ.
2.(2) මේ පනතේ විධිවිධාන, සියලු කාර්ය සඳහා 2010
මස 19 වන දින ක්‍රියාත්මක වූ ලෙස සලකනු ලැබිය යුතු ය.
(52 වන අධිකාරය වූ) සුරාබදු ආඥාපනතේ 15 වන වගන්තිය,
එම වගන්තියේ (ආ) සහ (ඇ) ඡේද ඉවත් කොට ඒ වෙනුවට පහත
දැක්වෙන කොටස ආදේශ කිරීමෙන් මෙයින් සංශෝධනය කරනු
ලැබේ:
“(ආ) කිතුල් ගස් සහ තල්ගස් හැර, රා නිපදවන වෙනත් ගසක්
තැලීම නොකළ යුතු ය; සහ
(ඇ) කිතුල් ගස් සහ තල්ගස් හැර, වෙනත් ගස් කිසිවකින් රා
නිස්සාරනය කිරීම නොකළ යුතු ය.”.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2011 අංක 17 දරන නිෂ්පාදන බදු
(විශේෂ විධිවිධාන) (සංශෝධන) පනත
[සහතිකය සටහන් කළේ 2011 මාර්තු මස 31 වන දින]
ආණ්ඩුවේ නියමය පරිදි මුද්‍රණය කරන ලදී.
2011 අප්‍රේල් මස 01 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2011 අංක 17 දරන නිෂ්පාදන බදු (විශේෂ විධිවිධාන)
(සංශෝධන) පනත
1989 අංක 13 දරන නිෂ්පාදන බදු (විශේෂ විධිවිධාන) පනත
සංශෝධනය කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. (1) මේ පනත 2011 අංක 17 දරන නිෂ්පාදන බදු (විශේෂ
විධිවිධාන) (සංශෝධන) පනත යනුවෙන් හඳුන්වනු ලැබේ.
(2) මේ පනතේ විධිවිධාන, සියලු කාර්ය සඳහා 2010 නොවැම්බර්
මස 19 වන දින ක්‍රියාත්මක වූ ලෙස සැලකිය යුතු ය.

2. 1989 අංක 13 දරන නිෂ්පාදන බදු (විශේෂ විධිවිධාන) පනත
එහි 5 වන වගන්තියේ (2) වන උපවගන්තියේ (ආ) ඡේදයේ (iii) වන
අනුඡේදයේ “රේගු බද්ද අධිභාරය, සෙස් බදු, වරාය හා ගුවන්
තොටුපොළ සංවර්ධන බද්ද සහ එකතු කළ අගය මත බදුවල මුළු
එකතුවට සමාන මුදලක්” යන වචන වෙනුවට “රේගු බදු, සෙස්
බදු සහ වරාය හා ගුවන් තොටුපළ සංවර්ධන බදු යන බදුවල මුළු
එකතුවට සමාන මුදලක්” යන වචන ආදේශ කිරීමෙන් මෙයින්
සංශෝධනය කරනු ලැබේ.

3. මේ පනතෙහි සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2011 අංක 13 දරන පළාත් සභා (මුද්දර ගාස්තු
මාරු කිරීමේ) පනත

[සහතිකය සටහන් කළේ 2011 මාර්තු මස 31 වැනි දින]
ආණ්ඩුවේ නියමය පරිදි මුද්‍රණය කරන ලදී.
2011 අප්‍රේල් මස 01 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ [][] වන කොටසේ අතිරේකයක් වශයෙන් පළ කරන ලදී.

2011 අංක 13 දරන පළාත් සභා (මුද්දර ගාස්තු
මාරු කිරීමේ) පනත

ආණ්ඩුව විසින් එකතු කරගන්නා ලද සියලු මුද්දර ගාස්තු පළාත්
සභාවලට මාරු කිරීම සඳහා විධිවිධාන සැළැස්වීම සඳහා ද,
ඒ හා සම්බන්ධ හෝ ඊට ආනුෂංගික කාරණා සඳහා විධිවිධාන
සැළැස්වීම සඳහා ද වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—

1. මේ පනත 2011 අංක 13 දරන පළාත් සභා (මුද්දර ගාස්තු
මාරු කිරීමේ) පනත යනුවෙන් හඳුන්වනු ලැබේ.

2. 2011 අයවැය යෝජනාවල නිශ්චිතව දක්වා ඇති යෝජනාවක්
අනුව, මේ පනත ක්‍රියාත්මකවීමේ දින සිට සහ ඉන් පසුව, 2006
අංක 12 දරන මුද්දර ගාස්තු (විශේෂ විධිවිධාන) පනත ප්‍රකාරව,
ආණ්ඩුව විසින් මුද්දර ගාස්තු වශයෙන් එකතු කර ගන්නා ලද සියලු
ආදායම්, එම ආදායම එකතු කර ගනු ලැබූ පදනම මත අදාළ පළාත්
සභා වෙත මාරු කරනු ලැබිය යුතු ය.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2011 අංක 19 දරන බැංකු මගින්
ප්‍රදානය කරන ලද ණය අයකර ගැනීමේ
(විශේෂ විධිවිධාන) (සංශෝධන) පනත

[සහතිකය සටහන් කළේ 2011 මාර්තු මස 31 වැනි දින]
ආණ්ඩුවේ නියමය පරිදි මුද්‍රණය කරන ලදී.
2011 අප්‍රේල් මස 01 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2011 අංක 19 දරන බැංකු මගින් ප්‍රදානය
කරන ලද ණය අයකර ගැනීමේ
(විශේෂ විධිවිධාන) (සංශෝධන) පනත

1990 අංක 4 දරන බැංකු මගින් ප්‍රදානය කරන ලද ණය අයකර
ගැනීමේ (විශේෂ විධිවිධාන) පනත සංශෝධනය කිරීම සඳහා වූ
පනතකි.
ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—

1. මේ පනත 2011 අංක 19 දරන බැංකු මගින් ප්‍රදානය කරන
ලද ණය අයකර ගැනීමේ (විශේෂ විධිවිධාන) (සංශෝධන) පනත
යනුවෙන් හඳුන්වනු ලබන අතර, 2011 ජනවාරි මස 28 වන දින සිට
ක්‍රියාත්මක වන ලෙස සලකනු ලැබිය යුතු ය.

2. 1990 අංක 4 දරන බැංකු මගින් ප්‍රදානය කරන ලද ණය
අයකර ගැනීමේ (විශේෂ විධිවිධාන) පනතේ 5අ වගන්තිය, එහි “මුදල”
යන වචනය වෙනුවට එම වචනය යෙදී ඇති සෑම ස්ථානයක ම ඒ
වෙනුවට “ණයට ගත් ප්‍රධාන මුදල” යන වචන ආදේශ කිරීමෙන්
මෙයින් සංශෝධනය කරනු ලැබේ.

3. මේ පනතේ සිංහල හා දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2011 අංක 16 දරන ප්‍රාදේශීය යටිතල පහසුකම්
සංවර්ධන බදු (ඉවත් කිරීමේ) පනත

[සහතිකය සටහන් කළේ 2011 මාර්තු මස 31 වන දින]
ආණ්ඩුවේ නියමය පරිදි මුද්‍රණය කරන ලදී
2011 අප්‍රේල් මස 01 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2011 අංක 16 දරන ප්‍රාදේශීය යටිතල පහසුකම්
සංවර්ධන බදු (ඉවත් කිරීමේ) පනත
2006 අංක 51 දරන ප්‍රාදේශීය යටිතල පහසුකම් සංවර්ධන බදු
පනත ඉවත් කිරීම සඳහා වූ පනතකි

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—
1. මේ පනත 2011 අංක 16 දරන ප්‍රාදේශීය යටිතල පහසුකම් ලුහුඬු නාමය.
සංවර්ධන බදු (ඉවත් කිරීමේ) පනත යනුවෙන් හඳුන්වනු ලැබේ.

2. (1) 2006 අංක 51 දරන ප්‍රාදේශීය යටිතල පහසුකම් සංවර්ධන ඉවත් කිරීම
බදු පනත, 2011 ජනවාරි මස 1 වන දින සිට බලපැවැත්වෙන පරිදි සහ ඉතිරි
මෙයින් ඉවත් කරන ලද සේ සැළකිය යුතු ය.

(2) ඉහත කී ඉවත් කිරීම නොතකා, (3) වන උපවගන්තියේ
දක්වා ඇති කාරණා සම්බන්ධයෙන් මේ පනත ක්‍රියාත්මක වන දින
සිට එක් වසරක කාලයක් සඳහා බලාත්මකව පැවතිය යුතු ය.

(3) 2011 ජනවාරි මස 1 වන දින සිට බලපැවැත්වෙන පරිදි,
2006 අංක 51 දරන ප්‍රාදේශීය යටිතල පහසුකම් සංවර්ධන බදු
පනත ඉවත් කිරීම නොතකා, 2011 ජනවාරි මස 1 වන දින සිට
බලපැවැත්වෙන පරිදි, (2) වන උපවගන්තියේ නිශ්චිතව දක්වා ඇති
අවුරුදු එකක කාලසීමාව ක්‍රියාත්මක වන දිනයට පෙරාතුවම වූ
දිනය ඉකුත් වන දිනය දක්වා එම ඉවත් කරනු ලැබූ පනතේ 2 වන
වගන්තිය යටතේ ප්‍රාදේශීය යටිතල පහසුකම් සංවර්ධන බදු ලෙස
අයකර ගැනීමට නියමිතව තිබූ සියලු මුදල්, අයකර ගැනීමට රේගු
අධ්‍යක්ෂ-ජනරාල්වරයාට මෙයින් බලය පවරනු ලබන අතර, ඔහු
විසින් එසේ ප්‍රාදේශීය යටිතල පහසුකම් සංවර්ධන බදු ලෙස අයකර
ගන්නා ලද සියලු මුදල්, ඉවත් කරන ලද පනතේ 5 වන වගන්තිය
ප්‍රකාරව ඒකාබද්ධ අරමුදලට ප්‍රේෂණය කළ යුතු ය.

3. මේ පනතේ සිංහල හා දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2011 අංක 12 දරන ක්‍රමෝපාය සංවර්ධන
ව්‍යාපෘති (සංශෝධන) පනත

[සහතිකය සටහන් කළේ 2011 මාර්තු මස 31 වන දින]
ආණ්ඩුවේ නියමය පරිදි මුද්‍රණය කරන ලදී.
2011 අප්‍රේල් මස 01 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2011 අංක 12 දරන ක්‍රමෝපාය සංවර්ධන ව්‍යාපෘති
(සංශෝධන) පනත
2008 අංක 14 දරන ක්‍රමෝපාය සංවර්ධන ව්‍යාපෘති පනත
සංශෝධනය කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. මේ පනත 2011 අංක 12 දරන ක්‍රමෝපාය සංවර්ධන ව්‍යාපෘති
(සංශෝධන) පනත යනුවෙන් හඳුන්වනු ලබන අතර, එය 2011 ජනවාරි
මස 1 වන දින සිට ක්‍රියාත්මක වූ ලෙස සලකනු ලැබිය යුතු ය.

2. 2008 අංක 14 දරන ක්‍රමෝපාය සංවර්ධන ව්‍යාපෘති පනතේ
2 වන වගන්තිය එහි “මේ පනතේ උපලේඛනයේ” යන වචනවල
සිට “ව්‍යාපෘති තිබිය යුතු ය.” යන වචන දක්වා වූ වචන ඉවත් කර,
ඒ වෙනුවට පහත දැක්වෙන කොටස ආදේශ කිරීමෙන්, එම වගන්තිය
මෙයින් සංශෝධනය කරනු ලැබේ:—

“මේ පනතේ උපලේඛනයේ සඳහන් ප්‍රඥප්ති එකක් හෝ
ඊට වැඩි ගණනක ඇති විධිවිධාන අදාළ කර ගැනීමෙන්
ජාතික යහපත උදෙසා ක්‍රමෝපාය ආයෝජනය ආකර්ෂණය
කිරීම සඳහා අවශ්‍ය විය හැකි වෙනත් යම් සහාය හෝ පහසුකම්
සම්බන්ධයෙන්, සම්පූර්ණයෙන් හෝ කොටසක් වශයෙන්, කලින්
කල, ප්‍රදානය කරනු ලැබිය හැකි නිදහස් කිරීම් කරනු ලැබිය
යුතු වූ ද, ඇතැම් ව්‍යාපෘති තිබිය යුතු ය.”.

3. 2008 අංක 14 දරන ක්‍රමෝපාය සංවර්ධන ව්‍යාපෘති පනත,
එහි උපලේඛනයේ 8 වන අයිතමයට ඉක්බිතිව ම, පහත දැක්වෙන
අලුත් අයිතම එකතු කිරීමෙන්, එම වගන්තිය මෙයින් සංශෝධනය
කරනු ලැබේ:—

10. 2011 අංක 18 දරන වරාය සහ ගුවන් තොටුපල සංවර්ධන
බදු පනත.”.
මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2011 අංක 26 දරන සංගණන (සංශෝධන)
පනත

[සහතිකය සටහන් කළේ 2011 මැයි මස 06 වන දින]
ආණ්ඩුවේ නියමය පරිදි මුද්‍රණය කරන ලදී
2011 මැයි මස 06 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2011 අංක 26 දරන සංගණන
(සංශෝධන) පනත
(143 වන අධිකාරිය) වූ සංගණන ආඥා පනත සංශෝධනය
කිරීම පිණිස වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. මේ පනත 2011 අංක 26 දරන සංගණන (සංශෝධන) පනත
යනුවෙන් හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය” යනුවෙන් හඳුන්වනු
ලබන) සංගණන ආඥාපනතේ 5 වන වගන්තියේ (4) වන
උපවගන්තියේ “රුපියල් දස දහසක් නොඉක්මවන දඩ මුදලකට”
යන වචන වෙනුවට “රුපියල් පනස් දහසක් නොඉක්මවන දඩ
මුදලකට” යන වචන ආදේශ කිරීමෙන් එම වගන්තිය මෙයින්
සංශෝධනය කරනු ලැබේ.

3. ප්‍රධාන ප්‍රඥප්තියේ 6 වන වගන්තිය මෙයින් ඉවත් කරනු
ලබන අතර ඒ වෙනුවට පහත දැක්වෙන අලුත් වගන්තිය මෙයින්
ආදේශ කරනු ලැබේ :—

6. සෑම දිස්ත්‍රික් ලේකම්වරයකුම තමා පත්කර
ඇති පරිපාලන දිස්ත්‍රික්කය සම්බන්ධව එම පරිපාලන
දිස්ත්‍රික්කය ඇතුළත දිස්ත්‍රික් ලේකම්වරයා විසින්
ක්‍රියාත්මක කරනු ලබන, ඉටුකරනු ලබන සහ
කරනු ලබන බලතල, කාර්ය සහ කර්තව්‍යවලට
අමතරව එම දිස්ත්‍රික්කය සම්බන්ධයෙන් සංගණන
කොමසාරිස්වරයා වශයෙන් පත්කරනු ලබන්නේය:
එසේ වුවද, සංගණන කොමසාරිස්වරයා වශයෙන්
දිස්ත්‍රික් ලේකම්වරයා පත් කිරීම ප්‍රායෝගික නොවන
බවට අමාත්‍යවරයාට පෙනී යන අවස්ථාවකදී
අමාත්‍යවරයා විසින් අවස්ථාවෝචිත පරිදි, එම
පරිපාලන දිස්ත්‍රික්කය සඳහා හෝ එහි යම් කොටසක්
සඳහා සංගණන කොමසාරිස්වරයා වශයෙන් වෙනත්
තැනැත්තකු පත් කරනු ලැබිය හැකි ය.”.

4. ප්‍රධාන ප්‍රඥප්තියේ 21 වන වගන්තිය පහත දැක්වෙන පරිදි
මෙයින් සංශෝධනය කරනු ලැබේ :—

(අ) එම වගන්තියේ (1) වන උපවගන්තියේ “හෝ රුපියල් දස
දහසක් නොඉක්මවන දඩ මුදලකට” යන වචන වෙනුවට
“හෝ රුපියල් පනස් දහසක් නොඉක්මවන දඩ මුදලකට”
යන වචන ආදේශ කිරීමෙන් ;

(ආ) එම වගන්තියේ (2) වන උපවගන්තියේ “හෝ රුපියල්
දස දහසක් නොඉක්මවන දඩ මුදලකට” යන වචන
වෙනුවට “හෝ රුපියල් පනස් දහසක් නොඉක්මවන දඩ
මුදලකට” යන වචන ආදේශ කිරීමෙන් ; සහ

(ඇ) එම වගන්තියේ (3) වන වගන්තියේ “හෝ රුපියල් දස
දහසක් නොඉක්මවන දඩ මුදලකට” යන වචන වෙනුවට
“රුපියල් පනස් දහසක් නොඉක්මවන දඩ මුදලකට” යන
වචන ආදේශ කිරීමෙන්.

5. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2011 අංක 30 දරන ප්‍රාදේශීය සංවර්ධන
බැංකුව (සංශෝධන) පනත

[සහතිකය සටහන් කළේ 2011 ජුනි මස 07 වැනි දින]
ආණ්ඩුවේ නියමය පරිදි මුද්‍රණය කරන ලදී.
2011 ජුනි මස 10 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2011 අංක 30 දරන ප්‍රාදේශීය සංවර්ධන බැංකුව
(සංශෝධන) පනත
2008 අංක 41 දරන ප්‍රාදේශීය සංවර්ධන බැංකුව පනත
සංශෝධනය කිරීම සඳහා වූ පනතකි

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—
1. මේ පනත 2011 අංක 30 දරන ප්‍රාදේශීය සංවර්ධන බැංකුව
(සංශෝධන) පනත යනුවෙන් හඳුන්වනු ලැබේ.

2. 2008 අංක 41 දරන ප්‍රාදේශීය සංවර්ධන බැංකුව පනතේ
4 වන වගන්තිය මෙයින් ඉවත් කරනු ලබන අතර, ඒ වෙනුවට
පහත දැක්වෙන වගන්තිය ආදේශ කරනු ලැබේ :—

4. මණ්ඩලය විසින් තීරණය කරනු ලබන පරිදි,
කොළඹ දිස්ත්‍රික්කයෙන් පිටත, ශ්‍රී ලංකාවේ වෙනත්
ඕනෑම ප්‍රදේශයක, එම බැංකුවේ ප්‍රධාන කාර්යාලය
ස්ථාපනය කළ හැකි ය.”.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවයක් ඇතිවුවහොත්, එවිට සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2011 අංක 31 දරන පළිබෝධ නාශක පාලනය
කිරීමේ (සංශෝධන) පනත

[සහතිකය සටහන් කළේ 2011 ජුනි මස 23 වන දින]
ආණ්ඩුවේ නියමය පරිදි මුද්‍රණය කරන ලදී.

2011 ජුනි මස 24 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2011 අංක 31 දරන පළිබෝධ නාශක
පාලනය කිරීමේ (සංශෝධන) පනත
1980 අංක 33 දරන පළිබෝධ නාශක පාලනය කිරීමේ
පනත සංශෝධනය කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :—
1. මේ පනත 2011 අංක 31 දරන පළිබෝධ නාශක පාලනය
කිරීමේ (සංශෝධන) පනත යනුවෙන් හඳුන්වනු ලැබේ.

2. 1994 අංක 6 දරන පනතින් සංශෝධිත, 1980 අංක 33 දරන
පළිබෝධ නාශක පාලනය කිරීමේ පනතේ 24 වන වගන්තිය තව
දුරටත්, පහත දැක්වෙන පරිදි මෙයින් සංශෝධනය කරනු ලැබේ:—

3. (1) එම වගන්තියේ (1) වන උපවගන්තියේ “රුපියල් දස දහසක්
නොඉක්මවන දඩයකට” යන වචන වෙනුවට “රුපියල්
පනස් දහසකට නොඅඩු සහ රුපියල් ලක්ෂයක්
නොඉක්මවන දඩයකට” යන වචන ආදේශ කිරීමෙන්;

(2) එම වගන්තියේ (2) වන උපවගන්තියේ “ඒ වරදට
වරදකරුවකු ලෙස සලකනු ලැබිය යුතු ය :” යන වචන
වෙනුවට “ඒ වරදට වරදකරු ලෙස සලකනු ලැබිය
යුතු අතර, රුපියල් ලක්ෂයකට නොඅඩු සහ රුපියල්
පන්ලක්ෂයක් නොඉක්මවන දඩයකට යටත් විය යුතු ය.”
යන වචන ආදේශ කිරීමෙන්.

මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2011 අංක 32 දරන නාවික හමුදා
(සංශෝධන) පනත

[සහතිකය සටහන් කළේ 2011 ජුනි මස 24 වන දින]
ආණ්ඩුවේ නියමය පරිදි මුද්‍රණය කරන ලදී.
2011 ජුනි මස 24 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2011 අංක 32 දරන නාවික හමුදා
(සංශෝධන) පනත
(358 වන අධිකාරය වූ) නාවික හමුදා පනත සංශෝධනය
කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—
1. මේ පනත 2011 අංක 32 දරන නාවික හමුදා (සංශෝධන)
පනත යනුවෙන් හඳුන්වනු ලැබේ.

2. (358 වන අධිකාරය වූ) නාවික හමුදා පනතේ 28 වන
වගන්තිය මෙයින් සංශෝධනය කරනු ලබන අතර, (1) වන
උපවගන්තිය වෙනුවට පහත දැක්වෙන උපවගන්තිය ආදේශ කරනු
ලැබේ:—

“වැරදිකරුවන් 28. (1) නාවික හමුදාපතිවරයා විසින් :—
(අ) යුද්ධාධිකරණයක් විසින් විභාග කළ යුතු බවට
මේ පනත මගින් ප්‍රකාශිතවම නියම කර ඇති
වරදක් හැර වෙනත් වරදකට අදාළ වන
අවස්ථාවක දී ;

(ආ) ලුතිනන් කමාන්ඩර් හෝ එම නිලයට වඩා අඩු
නිලයක් දරන නිලධරයකු විසින් කරන ලද ඔහුට
එරෙහිව මරණීය දඬුවම ලබාදිය නොහැකි
වරදකට චෝදනා කරනු ලබන අවස්ථාවක
දී ; සහ

(ඇ) ඔහුගේ මතය අනුව සිදුකර ඇති වරදේ ස්වභාවය
අනුව යුද්ධාධිකරණය විසින් විභාග කිරීම අවශ්‍ය නොවන විට ;
චූදිතයාට එරෙහිව ලඝු කාර්ය පටිපාටිය අනුව නඩු
විභාග කිරීම සඳහා කපිතාන්වරයකුගේ නිලයට වඩා
අඩු නොවන නිලයක නිලධරයකුට ඔහු විසින් බලය
පවරනු ලැබිය හැකි ය.

එසේ වුව ද නඩු විභාගය ආරම්භ කිරීමට පෙර චූදිත
තැනැත්තා වඩා කැමති වනුයේ -
(i) යුද්ධාධිකරණයක් විසින් ඔහුගේ නඩුව
විභාග කිරීම සඳහා ද ; නැතහොත්

(ii) ලඝු කාර්ය පටිපාටිය අනුව ඔහුගේ
නඩුව විභාග කිරීම සඳහා ද,
යන්න නඩු විභාගය පැවැත්වීමට බලය පවරා ඇති
නිලධරයා විසින් චූදිතයාගෙන් විමසිය යුතු ය.
එසේම නඩු විභාගය යුද්ධාධිකරණයක් විසින් විභාග
කළ යුතු බවට චූදිතයා විසින් කැමැත්ත පළ කළහොත්
චූදිත තැනැත්තාට එරෙහිව යුද්ධාධිකරණයක් මගින්
නඩුව විභාග කිරීම සඳහා පියවර ගත යුතු ය.
එසේම තවදුරටත් ලඝු කාර්ය පටිපාටිය අනුව වරදක්
විභාග කරන නිලධරයකුගේ දඬුවම් කිරීමේ බලතල
ජ්‍යෙෂ්ඨතාවය අහිමි කිරීමට හෝ දඬුවම් ලැයිස්තුවේ
බරපතලකම අඩු වෙනත් දඬුවමකට සීමා විය
යුතු ය.”.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2011 අංක 39 දරන කාර්මික ආරවුල්
(සංශෝධන) පනත

[සහතිකය සටහන් කළේ 2011 ඔක්තෝබර් මස 06 වන දින]
ආණ්ඩුවේ නියමය පරිදි මුද්‍රණය කරන ලදී.
2011 ඔක්තෝබර් මස 07 වන දින ශ්‍රී ලංකා ප්‍රජාතාන්ත්‍රික සමාජවාදී
ජනරජයේ ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2011 අංක 39 දරන කාර්මික ආරවුල්
(සංශෝධන) පනත
(131 වන අධිකාරය වූ) කාර්මික ආරවුල් පනත සංශෝධනය
කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. මේ පනත 2011 අංක 39 දරන කාර්මික ආරවුල් (සංශෝධන)
පනත යනුවෙන් හඳුන්වනු ලැබේ.

2. කාර්මික ආරවුල් පනතේ (131 වන අධිකාරය වූ) 43 වන
වගන්තිය පහත දැක්වෙන පරිදි මෙයින් සංශෝධනය කරනු ලැබේ:—
(1) එම වගන්තියේ (1) වන උපවගන්තිය ඉවත්කොට ඒ
වෙනුවට පහත දැක්වෙන උපවගන්තිය ආදේශ
කිරීමෙන් :—

“(1) (5) වන උපවගන්තියේ විධිවිධානවලට
අගතියක් නොමැතිව, 40 වන වගන්තියේ (1) වන
උපවගන්තියේ (ණණ) ඡේදය යටතේ වූ වරදක් හැර,
මේ පනත යටතේ වූ යම් වරදක් සිදු කරන සෑම
තැනැත්තකුම මහේස්ත්‍රාත්වරයකු ඉදිරිපිට පවත්වනු
ලබන ලඝු නඩු විභාගයකින් පසු වරදකරු කිරීමේ
දී, රුපියල් පන්දහසක් නොඉක්මවන දඩයකට හෝ
මාස දොළහක් නොඉක්මවන කාලයකට
දෙයාකාරයකින් එක් ආකාරයකට බන්ධනාගාරගත
කිරීමකට හෝ එම දඩය සහ බන්ධනාගාරගත කිරීම
යන දෙකටම යටත් විය යුතු ය.” ;

(2) එම උපවගන්තියේ (1අ) වන වගන්තියෙහි “රුපියල්
විසිදහසක් නොඉක්මවන දඩයකට” යන වචන වෙනුවට
“රුපියල් ලක්ෂයක් නොඉක්මවන දඩයකට”, යන වචන
ආදේශ කිරීමෙන් ;
(3) එම වගන්තියේ (2) වන උපවගන්තියේ (i) වන ඡේදයේ
“එක් එක් දිනය සඳහා රුපියල් පනහක දඩය බැගින්” යන
වචන වෙනුවට “එක් එක් දිනය සඳහා රුපියල් පන්සියයක
දඩය බැගින් ” යන වචන ආදේශ කිරීමෙන්; සහ

(4) එම වගන්තියේ (3) වන උපවගන්තියේ (අ) වන ඡේදයේ
“එක් එක් දිනය සඳහා රුපියල් පනහක දඩය බැගින්” යන
වචන වෙනුවට “එක් එක් දිනය සඳහා රුපියල් පන්සියයක
දඩය බැගින් ” යන වචන ආදේශ කිරීමෙන්.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2011 අංක 45 දරන ශ්‍රී ලංකා නිවාස සංවර්ධන
මුල්‍ය සංස්ථා බැංකුව (සංශෝධන) පනත

[සහතිකය සටහන් කළේ 2011 නොවැම්බර් මස 21 වන දින]
ආණ්ඩුවේ නියමය පරිදි මුද්‍රණය කරන ලදී.
2011 නොවැම්බර් මස 25 වන දින ශ්‍රී ලංකා ප්‍රජාතාන්ත්‍රික සමාජවාදී
ජනරජයේ ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2011 අංක 45 දරන ශ්‍රී ලංකා නිවාස සංවර්ධන
මුල්‍ය සංස්ථා බැංකුව (සංශෝධන) පනත
1997 අංක 7 දරන ශ්‍රී ලංකා නිවාස සංවර්ධන මුල්‍ය
සංස්ථා බැංකුව පනත සංශෝධනය කිරීම පිණිස වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. මේ පනත 2011 අංක 45 දරන ශ්‍රී ලංකා නිවාස සංවර්ධන
මුල්‍ය සංස්ථා බැංකුව (සංශෝධන) පනත යනුවෙන් හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය ” යනුවෙන් සඳහන් කරනු
ලබන) 1997 අංක 7 දරන ශ්‍රී ලංකා නිවාස සංවර්ධන මුල්‍ය සංස්ථා
බැංකුව පනතේ 13 වන වගන්තිය පහත දැක්වෙන පරිදි මෙයින්
සංශෝධනය කරනු ලැබේ:—

(1) එහි (ඕ) ඡේදය ඉවත් කොට ඒ වෙනුවට පහත දැක්වෙන
ඡේදය ආදේශ කිරීමෙන් :—
“(ඕ) මුදල් ණයට ගැනීම හෝ ලබා ගැනීම ; ";
(2) එහි (ක) ඡේදයට ඉක්බිතිවම පහත දැක්වෙන ඡේදය ඇතුළත්
කිරීමෙන් :—

“(ග) 1980 අංක 30 දරන බැංකු පනත යටතේ මුදල්
මණ්ඩලය විසින් නිකුත් කරන ලද බලපත්‍රයේ ප්‍රකාශිතව
නියම කරන ලද සීමා කිරීම්වලට යටත්ව එකී පනතේ
IV වන උපලේඛනයේ නිශ්චිතව සඳහන් පරිදි වූ ව්‍යාපාර
වර්ග කරගෙන යාම . ”.

3. ප්‍රධාන ප්‍රඥප්තියේ 16 වන වගන්තියේ (1) වන උපවගන්තියේ
“එක් එක් කොටස රුපියල් එක් සියයක් වූ කොටස් මිලියන
විස්සකට” යන වචන වෙනුවට “එක් එක් කොටස රුපියල් දහයක්
වූ කොටස් මිලියන දෙසීයකට” යන වචන ආදේශ කිරීමෙන් ඒ
වගන්තිය මෙයින් සංශෝධනය කරනු ලැබේ.

4. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2011 අංක 47 දරන නොතාරිස් (සංශෝධන)
පනත

[සහතිකය සටහන් කළේ 2011 නොවැම්බර් මස 24 වැනි දින]
ආණ්ඩුවේ නියමය පරිදි මුද්‍රණය කරන ලදී.
2011 නොවැම්බර් මස 25 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2011 අංක 47 දරන නොතාරිස්
(සංශෝධන) පනත
ආඥාපනත සංශෝධනය කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—
1. මේ පනත 2011 අංක 47 දරන නොතාරිස් (සංශෝධන)
පනත යනුවෙන් හඳුන්වනු ලැබේ.

2. මෙහි මින් මතු “ප්‍රධාන ප්‍රඥප්තිය” යනුවෙන් සඳහන් කරනු
ලබන (107 වන අධිකාරය වූ) නොතාරිස් ආඥාපනතේ 31 වන
වගන්තියේ, (16) වන උපවගන්තියේ (අ) ඡේදය ඉවත් කර ඒ වෙනුවට
පහත දැක්වෙන ඡේදය ආදේශ කිරීමෙන් ඒ වගන්තිය මෙයින්
සංශෝධනය කරනු ලැබේ :—

“31 (16) (අ) ඉඩමෙහි හෝ වෙනත් නිශ්චල දේපළෙහි මායිම් ද,
එහි බිම් ප්‍රමාණය ද, ඉඩම පිහිටා තිබෙන දිස්ත්‍රික්කය,
පත්තුව, කෝරළය, ප්‍රාදේශීය ලේකම් කොට්ඨාශය, පළාත්
පාලන ආයතන බල ප්‍රදේශය, ග්‍රාම නිලධාරී කොට්ඨාශය
සහ ගම මෙන්ම එම ඉඩම පිහිටා ඇති දිස්ත්‍රික්කයේ වෙනත්
යම් බෙදීමක් ඇත්නම්, එය ද අඩංගු නිවැරදි සහ පැහැදිලි
විස්තරයක් ද, එම ඉඩම පිහිටියේ පිළිවෙලින් (252 වන
අධිකාරය වූ) මහ නගර සභා ආඥාපනතේ 2 වන වගන්තිය
යටතේ ප්‍රකාශයට පත් කරන ලද මහ නගර සභා ප්‍රදේශයක
හෝ (255 වන අධිකාරය වූ) නගර සභා ආඥාපනතේ 2 වන
වගන්තිය යටතේ ප්‍රකාශයට පත් කරන ලද නගර සභා
ප්‍රදේශයක හෝ 1987 අංක 15 දරන ප්‍රාදේශීය සභා පනතේ
2 වන වගන්තිය යටතේ ප්‍රකාශයට පත් කරන ලද සංවර්ධන
ප්‍රදේශයක නම් එහි වරිපනම් අංකය සහ වීථියේ නමක්
ඇත්නම් එය ද, ඔප්පුවෙහි නැතහොත් නීත්‍යනුකූල
ලේඛනයෙහි හෝ එයට යා කොට ඇති උපලේඛනයක
හෝ අන්තර්ගතව ඇත්නම් මිස, අන්තිම කැමති පත්‍රයක්
හෝ කොඩිසිල් පත්‍රයක් නොවන ඉඩම් හෝ වෙනත් නිශ්චල
දේපළ කෙරෙහි බලපාන යම් ඔප්පුවක් හෝ සාධන පත්‍රයක්
සහතික කිරීම හෝ එය සත්‍යායනය කිරීම ඔහු විසින් නොකළ
යුතු ය.”.


3. ප්‍රධාන ප්‍රඥප්තියේ 31 වන වගන්තියේ (26) වන උපවගන්තිය
පහත දැක්වෙන පරිදි මෙයින් සංශෝධනය කරනු ලැබේ :—
(1) එම උපවගන්තියේ (අ) ඡේදය එහි (අ) ඡේදයේ (i) වන
අනුඡේදය වශයෙන් නැවත අංක කිරීමෙන් ;

(2)එකී නැවත අංක යෙදූ (අ) ඡේදයේ (i) වන අනුඡේදයට
ඉක්බිතිව ම පහත දැක්වෙන අනුඡේදය ඇතුළත්
කිරීමෙන් :—
“(ii) ඉහත (i) වන අනුඡේදය යටතේ සකස් කරන ලද
ලැයිස්තුවෙහි සහතික පිටපතක් උපලේඛනයේ විස්තර
කර ඇති ඉඩම පිහිටා ඇත්තේ යම් පළාත් පාලන
ආයතන බලප්‍රදේශයක් තුළ ද, එම පළාත් පාලන
ආයතනයේ කොමසාරිස්වරයා හෝ ලේකම්වරයා
වෙත යවනු ලැබිය යුතු ය.”

4. ප්‍රධාන ප්‍රඥප්තියේ දෙවන උපලේඛනයේ “ඊ” ආකෘතියේ 6
වන තීරයේ සඳහන් ශීර්ෂ පාඨය වෙනුවට “ඔප්පුවෙහි සඳහන් එක්
එක් දේපළ සඳහා බලපාන පළාත් පාලන ආයතනයේ නම” යන
ශීර්ෂය ආදේශ කිරීමෙන් මෙයින් සංශෝධනය කරනු ලැබේ.

5. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2011 අංක 48 දරන ලේඛන ලියාපදිංචි කිරීමේ
(සංශෝධන) පනත
[සහතිකය සටහන් කළේ 2011 නොවැම්බර් මස 24 වැනි දින]
ආණ්ඩුවේ නියමය පරිදි මුද්‍රණය කරන ලදී.
2011 නොවැම්බර් මස 25 වන දින ශ්‍රී ලංකා ප්‍රජාතාන්ත්‍රික සමාජවාදී
ජනරජයේ ගැසට් පත්‍රයේ II වන
කොටසේ අතිරේකයක් වශයෙන් පළ කරන ලදී.

2011 අංක 48 දරන ලේඛන ලියාපදිංචි කිරීමේ
(සංශෝධන) පනත
ලේඛන ලියාපදිංචි කිරීමේ ආඥාපනත සංශෝධනය
කිරීම සඳහා පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. මේ පනත 2011 අංක 48 දරන ලේඛන ලියාපදිංචි කිරීමේ
(සංශෝධන) පනත යනුවෙන් හඳුන්වනු ලැබේ.

2. (117 වන අධිකාරය වූ ) ලේඛන ලියාපදිංචි කිරීමේ ආඥා
පනතේ 13 වන වගන්තියේ (1) වන උපවගන්තිය ඉවත් කර ඒ
වෙනුවට පහත දැක්වෙන උපවගන්තිය ආදේශ කිරීමෙන්, ඒ වගන්තිය
මෙයින් සංශෝධනය කරනු ලැබේ.

“(1) ලියාපදිංචි කිරීම සඳහා ඉදිරිපත් කරනු ලබන, (අන්තිම
කැමති පත්‍රයක් හැර) සෑම සාධන පත්‍රයකම, එම සාධන පත්‍රයේ
හෝ එයට යාකොට ඇති උපලේඛනයක එම සාධන පත්‍රය
මගින් බලපෑමට ලක්වන ඉඩමෙහි හෝ නිශ්චල දේපළෙහි මායිම්,
බිම් ප්‍රමාණය සහ පිහිටීම, එම ඉඩම හෝ නිශ්චල දේපළ පිහිටා
ඇති දිස්ත්‍රික්කය, පත්තුව, කෝරළය, ප්‍රාදේශීය ලේකම්
කොට්ඨාශය, පළාත් පාලන ආයතන බලප්‍රදේශය, ග්‍රාම නිලධාරී
කොට්ඨාශය සහ ගමෙහි පැහැදිලි සහ නිවැරදි විස්තරයක් ද,
එම ඉඩම හෝ නිශ්චල දේපළ පිහිටියේ පිළිවෙලින් (252 වන
අධිකාරය වූ) මහ නගර සභා ආඥාපනතේ 2 වන වගන්තිය
යටතේ, (255 වන අධිකාරය වූ) නගර සභා ආඥාපනතේ 2 වන
වගන්තිය යටතේ හෝ 1987 අංක 15 දරන ප්‍රාදේශීය සභා පනතේ
2 වන වගන්තිය යටතේ ප්‍රකාශයට පත් කරන ලද මහනගර
සභා ප්‍රදේශයක්, නගරයක් හෝ සංවර්ධන ප්‍රදේශයක නම්, එහි
වරිපනම් අංකය සහ වීථියේ නමක් ඇත්නම් එය ද, ඇතුළත් විය
යුතු ය.’

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2011 අංක 50 දරන දෙහිවල, නැදිමාලේ
බෞද්ධ සංස්කෘතික මධ්‍යස්ථානය
(සංස්ථාගත කිරීමේ) (සංශෝධන)
පනත

[සහතිකය සටහන් කළේ 2011 නොවැම්බර් මස 30 වැනි දින]
ආණ්ඩුවේ නියමය පරිදි මුද්‍රණය කරන ලදී.
2011 දෙසැම්බර් මස 02 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන්
පළ කරන ලදී.

2011 අංක 50 දරන දෙහිවල, නැදිමාලේ බෞද්ධ
සංස්කෘතික මධ්‍යස්ථානය (සංස්ථාගත කිරීමේ)
(සංශෝධන) පනත

2008 අංක 30 දරන දෙහිවල, නැදිමාලේ බෞද්ධ සංස්කෘතික
මධ්‍යස්ථානය (සංස්ථාගත කිරීමේ) පනත සංශෝධනය කිරීම
සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. මේ පනත 2011 අංක 50 දරන දෙහිවල, නැදිමාලේ බෞද්ධ ලුහුඬු නාමය.
සංස්කෘතික මධ්‍යස්ථානය (සංස්ථාගත කිරීමේ) (සංශෝධන) පනත
යනුවෙන් හඳුන්වනු ලැබේ.

2. 2008 අංක 30 දරන දෙහිවල, නැදිමාලේ බෞද්ධ සංස්කෘතික
මධ්‍යස්ථානය (සංස්ථාගත කිරීමේ) පනතේ 6 වන වගන්තියේ (ආ)
ඡේදය ඉවත් කොට ඒ වෙනුවට පහත දැක්වෙන ඡේදය ආදේශ
කිරීමෙන් ඒ වගන්තිය මෙයින් සංශෝධනය කරනු ලැබේ:—
“(ආ) සංස්ථාව විසින් සුදුසු යයි සලකනු ලබන ආකාරයට සහ
එසේ සුදුසු යයි සලකනු ලබන ඇප මත, රජය අනුමත
බැංකුවලින් හෝ වෙනත් ආයතනවලින් සංස්ථාවේ කාර්ය
සඳහා මුදල් ණයට ලබා ගැනීම හෝ ලබා ගැනීම;".

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2012 අංක 3 දරන ශ්‍රී ලංකා ආයෝජන
මණ්ඩල (සංශෝධන) පනත

[සහතිකය සටහන් කළේ 2012 පෙබරවාරි මස 15 වැනි දින]
ආණ්ඩුවේ නියමය පරිදි මුද්‍රණය කරන ලදී.
2012 පෙබරවාරි මස 17 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2012 අංක 3 දරන ශ්‍රී ලංකා ආයෝජන
මණ්ඩල (සංශෝධන) පනත

ජාතික රාජ්‍ය සභාවේ 1978 අංක 4 දරන ශ්‍රී ලංකා ආයෝජන
මණ්ඩල පනත සංශෝධනය කිරීම සඳහා වූ පනතකි.
ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—
1. මේ පනත 2012 අංක 3 දරන ශ්‍රී ලංකා ආයෝජන මණ්ඩල
(සංශෝධන) පනත යනුවෙන් හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය” යනුවෙන් හඳුන්වනු
ලබන) ජාතික රාජ්‍ය සභාවේ 1978 අංක 4 දරන ශ්‍රී ලංකා ආයෝජන
මණ්ඩල පනත පහත දැක්වෙන පරිදි මෙයින් සංශෝධනය කරනු
ලැබේ :—

(1) එම වගන්තියේ (1) වන උපවගන්තිය ඉවත් කර ඒ වෙනුවට
පහත දැක්වෙන උපවගන්තිය ආදේශ කිරීමෙන් :—

“(1) ජනාධිපතිවරයා විසින් පත් කරනු ලබන
සාමාජිකයන් පස්දෙනකුගෙන් මණ්ඩලය සංයුක්ත විය
යුතු අතර, ඔවුන්ගෙන් එක් අයකු කොමිෂන් සභාවේ
සභාපතිවරයා වශයෙන් පත් කරනු ලැබිය යුතු ය.”;
එම වගන්තියේ (2) වන උපවගන්තියේ “අවුරුදු පහක
කාලයක් සඳහා” යන වචන වෙනුවට “අවුරුදු තුනක
කාලයක් සඳහා” යන වචන ආදේශ කිරීමෙන් ;

(3) එම වගන්තියේ (7) වන උපවගන්තියේ “අධ්‍යක්ෂ
ජනරාල්වරයා, අතිරේක අධ්‍යක්ෂ ජනරාල්වරයා හෝ
වෙනත් යම් සාමාජිකයකු” යන වචන වෙනුවට
“සභාපතිවරයා” යන වචනය ආදේශ කිරීමෙන් ;
(4) එම වගන්තියේ (7) වන උපවගන්තියට ඉක්බිතිව ම පහත
දැක්වෙන් අලුත් උපවගන්තිය ඇතුළත් කිරීමෙන් :-

“(8) සභාපතිවරයා මණ්ඩලයේ සෑම රැස්වීමක ම
මුලසුන දැරිය යුතු මෙන් ම තීරක ඡන්දය දීමේ අයිතිය
ඇත. සභාපතිවරයා මණ්ඩලයේ යම් රැස්වීමකට පැමිණ
නොසිටින අවස්ථාවක දී පැමිණ සිටින සාමාජිකයන්
විසින් තෝරා ගනු ලබන සාමාජිකයකු විසින් එම
රැස්වීමේ මුලසුන දැරිය යුතු ය.”.

3. ප්‍රධාන ප්‍රඥප්තියේ 11 වන වගන්තිය මෙයින් ඉවත් කරනු
ලබන අතර ඒ වෙනුවට පහත දැක්වෙන වගන්තිය ආදේශ කරනු
ලැබේ :—

11. (1) ජනාධිපතිවරයා විසින් මණ්ඩලය
විමසා මණ්ඩලයේ අධ්‍යක්ෂ ජනරාල්වරයා
පත්කරනු ලැබිය යුතු ය.

(2) අධ්‍යක්ෂ ජනරාල්වරයා මණ්ඩලයේ ප්‍රධාන
විධායක නිලධරයා වන්නේ ය.
(3) ජනාධිපතිවරයා විසින් මණ්ඩලය විමසා
අධ්‍යක්ෂ ජනරාල්වරයාව ස්වකීය ධුරයෙන් ඉවත්
කරනු ලැබිය හැකි ය.

(4) මණ්ඩලයේ කර්තව්‍ය සඳහා උපදේශක
ස්වභාවයෙන් අධ්‍යක්ෂවරයා රැස්වීම් කටයුතු
සඳහා සහභාගි විය යුතු නමුත් ඔහුට එම
රැස්වීම්වල දී ඡන්දය පාවිච්චි කිරීමේ අයිතියක්
නොතිබිය යුතු ය.

(5) මණ්ඩලය විසින් අධ්‍යක්ෂ ජනරාල්වරයාට
පාරිශ්‍රමික ගෙවනු ලැබිය යුතු සහ වෙනත්
ප්‍රතිලාභ තීරණය කරනු ලැබිය යුතු ය.

(6) මණ්ඩලය විසින් පවරනු ලබන සාමාන්‍ය
විධාන සහ පාලනයට යටත්ව අධ්‍යක්ෂ
ජනරාල්වරයා විසින් ස්වකීය කර්තව්‍ය ඉටු කරනු
ලැබිය යුතු ය.

(7) අධ්‍යක්ෂ ජනරාල්වරයා විසින් මණ්ඩලයේ
අනුමැතියට යටත්ව අධ්‍යක්ෂ ජනරාල්වරයා
වෙත යොමු කර ඇති, පනවා ඇති හෝ පවරා
ඇති යම් බලතල, කාර්ය හෝ කර්තව්‍ය යම්
සේවානියුක්තයකු වෙත පවරා දෙනු ලැබිය හැකි
අතර එම සේවා නියුක්තයා විසින් තම බලතල,
කර්තව්‍ය හෝ කාර්ය අධ්‍යක්ෂ ජනරාල්වරයාගේ
සාමාන්‍ය සහ විශේෂ විධානවලට යටත්ව
ක්‍රියාත්මක කිරීම සහ කිරීම හෝ ඉටු කිරීම කළ
හැකි ය.”.

4. ප්‍රධාන ප්‍රඥප්තියේ 12 වන වගන්තියේ “අතිරේක අධ්‍යක්ෂ
ජනරාල්වරයා” යන වචන ඉවත් කිරීමෙන් එම වගන්තිය මෙයින්
සංශෝධනය කරනු ලැබේ.
5. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත් එවිට සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2012 අංක 10 දරන වරාය සහ ගුවන්
තොටුපල සංවර්ධන බදු (සංශෝධන) පනත

[සහතිකය සටහන් කළේ 2012 මාර්තු මස 30 වන දින]
ආණ්ඩුවේ නියමය පරිදි මුද්‍රණය කරන ලදී.
2012 මාර්තු මස 30 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන්
පළ කරන ලදී.

2012 අංක 10 දරන වරාය සහ ගුවන් තොටුපල
සංවර්ධන බදු (සංශෝධන) පනත

2011 අංක 18 දරන වරාය සහ ගුවන් තොටුපල
සංවර්ධන බදු පනත සංශෝධනය කිරීම
සඳහා වූ පනතකි

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—
1. මේ පනත 2012 අංක 10 දරන වරාය සහ ගුවන් තොටුපල
සංවර්ධන බදු (සංශෝධන) පනත යනුවෙන් හඳුන්වනු ලබන අතර,
අදාළ වගන්තිවල ක්‍රියාත්මක වන වෙනස් නිශ්චිත දින සඳහන් කර
ඇත්නම් මිස, 2012 ජනවාරි මස 1 වන දින සිට ක්‍රියාත්මක වූ ලෙස
සලකනු ලැබිය යුතු ය.

2. 2011 අංක 18 දරන වරාය සහ ගුවන් තොටුපල සංවර්ධන
බදු පනතේ 4 වන වගන්තියේ (2) වන උපවගන්තිය ඉවත් කර, ඒ
වෙනුවට පහත දැක්වෙන උපවගන්තිය ආදේශ කිරීමෙන් ඒ වගන්තිය
මෙයින් සංශෝධනය කරනු ලැබේ:—

“(2) 2 වන සහ 3 වන වගන්තිවල විධිවිධානවල කුමක්
සඳහන් වුව ද—
(i) ජාතික ආර්ථිකයේ යහපත සැලකිල්ලට ගනිමින් මුදල්
විෂයය භාර අමාත්‍යවරයා විසින් හඳුනාගත් රජය විසින්
බදු මුදල් ගෙවීම දරනු ලබන යම් විශේෂිත ව්‍යාපෘතියක්
සඳහා භාවිත කිරීම පිණිස යම් භාණ්ඩයක් ආනයනය
කිරීමේ දී එසේ ආනයනය කළ භාණ්ඩය සඳහා අයවිය
යුතු බදු මුදල ආවරණය වන සමාගම් ඇපකරයක් සැපයීමට
යටත්ව, ඒ ව්‍යාපෘතිය සම්පූර්ණ වීමෙන් පසුව ඒ භාණ්ඩය
ප්‍රතිඅපනයනය කරන තෙක් වූ කාලය දක්වා 2009 ජූලි
මස 1 වන දින සිට බලපැවැත්වෙන පරිදි; හෝ

(ii) අවස්ථාවෝචිත පරිදි, 2006 අංක 10 දරන දේශීය ආදායම්
පනතේ 16ඈ හෝ 17අ වගන්තිය යටතේ බද්දෙන් නිදහස්
කිරීම සඳහා සුදුසුකම්ලත් යම් ව්‍යවසායයක් විසින්,
බද්දෙන් නිදහස් කරන්නා වූ 1978 අංක 4 දරන ජාතික
රාජ්‍ය සභාවේ ආයෝජන මණ්ඩල පනත යටතේ පිහිටුවන
ලද, ශ්‍රී ලංකා ආයෝජන මණ්ඩලය සමග ඇතුළත් වූ
ගිවිසුමේ නිශ්චිතව දක්වා ඇති කාර්ය සඳහා එම
ව්‍යවසායයේ භාවිතය පිණිස ව්‍යපෘතිය ක්‍රියාත්මක වන
කාලසීමාව තුළ දී පිරියත, යන්ත්‍රෝපකරණ හෝ උපකරණ
වන යම් භාණ්ඩයක් ආනයනය කිරීමේ දී, ශ්‍රී ලංකා
ආයෝජන මණ්ඩලය සමග ඇතුළත් වූ ගිවිසුමේ නිශ්චිතව
සඳහන් කරන ලද කොන්දේසි සම්පූර්ණ කිරීමට සහ
එසේ ආනයනය කළ භාණ්ඩ සඳහා අයවිය යුතු බදු මුදල
ආවරණය වන බැංකු ඇපකරයක් සැපයීමට යටත්ව,
රේගු අධ්‍යක්ෂ ජනරාල්වරයා විසින් බදු මුදල් එකතු කිරීම විලම්භනය
කරනු ලැබිය යුතු ය.”.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත් එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2012 අංක 20 දරන රණවිරු සේවා අධිකාරිය
(සංශෝධන) පනත

[සහතිකය සටහන් කළේ 2012 ඔක්තෝබර් මස 08 වන දින]
ආණ්ඩුවේ නියමය පරිදි මුද්‍රණය කරන ලදී.
2012 ඔක්තෝබර් මස 12 වන දින ශ්‍රී ලංකා ප්‍රජාතාන්ත්‍රික සමාජවාදී
ජනරජයේ ගැසට් පත්‍රයේ II වන
කොටසේ අතිරේකයක් වශයෙන්
පළ කරන ලදී.

2012 අංක 20 දරන රණවිරු සේවා අධිකාරිය
(සංශෝධන) පනත
1999 අංක 54 දරන රණවිරු සේවා අධිකාරිය පනත
සංශෝධනය කිරීම සඳහා වූ පනතකි

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—
1. මේ පනත 2012 අංක 20 දරන රණවිරු සේවා අධිකාරිය
(සංශෝධන) පනත යනුවෙන් හඳුන්වනු ලැබේ.

2. 1999 අංක 54 දරන රණවිරු සේවා අධිකාරිය පනතේ
3 වන වගන්තියේ (1) වන උපවගන්තියේ (ආ), (ඇ) සහ (ඈ) ඡේද
ඉවත් කර ඒ වෙනුවට පහත දැක්වෙන ඡේද ආදේශ කිරීමෙන් එම
වගන්තිය මෙයින් සංශෝධනය කරනු ලැබේ :—

3. “(ආ) ශ්‍රී ලංකා යුද්ධ හමුදාවේ මාණ්ඩලික ප්‍රධානී;
(ඇ) ශ්‍රී ලංකා නාවික හමුදාවේ මාණ්ඩලික ප්‍රධානී;
(ඈ) ශ්‍රී ලංකා ගුවන් හමුදාවේ මාණ්ඩලික ප්‍රධානී;”
මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.